-<§ 171 §>~ 
Az itteni növényélet valóban pompás; oly meglepő szinvegyület 
terül el az itteni mezőkön és völgyeken, hogy nálánál szebbet képzelni 
sem lehet. 
San Gábrielben egy pamat mezei virágot téptem le, s könyvbe szo¬ 
rítottam, hogy önöknek egyenként következő leveleimben megküldve, 
némi szegény fogalmat adhassak az itteni növényélet valóban szép és 
változatos voltáról. 
Leírván körülményesen, mint mondám, utolsó levelemben az itteni 
vidéket, most ennek békét hagyok, de át viszem anyámat a gondolatok 
szárnyain még egyszer San Franciscóba (hova úgy is nehezen leend időm 
többé levelemben vissza térni, pedig oly sokat láttam és tapasztaltam 
ott, hogy köteteket Írhatnék róla), és megismertetem hazámfiai egy vál¬ 
lalatával, melyre minden Magyar méltán büszke lehet. 
Gróf Vas, Urnay és Haraszthy arany-olvasztó gyára ez. Vas bará¬ 
tom kivezetett a gyárba, s szives volt minden zeget zugot megmutatni 
és megmagyarázni; s mondhatom, nagyon meg voltam lepetve oly com- 
pakt szerkezet mellett, oly kiterjedt, gazdaságos és hasznos működést 
együtt láthatni. 
A gyár-épületek a házához, azaz főtérhez mintegy 2 míld távol¬ 
ságra vannak a Harris és Brannan utczák szegletén s mintegy 8 hold 
területet foglalnak el; két fő osztályra szakadnak: azaz aranytísztitó- és 
metallurgíkaira. Az első egy tömör kőépületben van, mely mind a mel¬ 
lett a szó szoros értelmében oly elegáns, hogy bármely magyar mágnás 
lakó kastélyául használhatná. Hossza 400 láb, 152 láb széles és 62 láb 
magas, s egy dombra lévén építve, az egész tér a fal és utcza közt emel- 
vényes virág- terükre van osztva és berendezve, mi az egész épületnek 
különösen kedves tekintetet ád. 
Az épület ismét több szakaszra oszlik, ezek közt a fők : a tisztitó, 
olvasztó és szemező (granuláló) termek; aztán az osztályozó, próbáló 
csarnok, és a különféle hivatalok szobái és pinczék a kincs őrzésére. 
Az ember, a mint az épületbe jut a fő kapun, azon terembe lép 
először, hol az aranypor és szem vétetik át, s egyáltalán mindennemű 
arany megméretik. 
Ezen terem keleti és n ugoti oldala üvegből van, melyen át a fő¬ 
felügyelő az épület minden szakában dolgozókat figyelmes szemmel ki¬ 
sérheti. Itten mindent négy nagy bank mérleggel mérnek, s a hosszú 
asztalok rakvák apró vasládákkal, hova a különféle minőségű arany 
ideiglenesen helyezhetik, a mint vagy itt, vagy a városban levő hivatal¬ 
ban átvétetik. 
